Diversos grupos de terratenients exiliatos en Miami, armatos y entrenatos por o gubierno d'os Estatos Unitos y con o refirme d'a CIA, prencipioron una invasión melitar sobre a isla o 17 d'abril de 1961 en a zona de Playa Girón, estando rapedament redotatos en poquetas oras. Iste feito fació que o gubierno, a lo prencipio nacionalista, de Fidel Castro declarase o caracter socialista d'a Revolución Cubana, y que s'intensificasen as relacions de Cuba con a URSS, que podió veyer-se en a dita Crisi d'os misils de Cuba, en 1962.